अंततः पैग़म्बरे इस्लाम सल्लल्लाहो अलैहे व आलेही व सल्लम इस दुनिया से सिधार गए। उनका निधन ऐसी स्थिति में हुआ कि उनका सिर हज़रत अली अलैहिस्सलाम की गोद में था। हज़रत अली ने लोगों को पैग़म्बर के निधन की सूचना दी। यह ख़बर पूरे इस्लामी समुदाय के लिए अत्यंत दुखद थी। हज़रत अली के शब्दों में यह दुख इतना बड़ा था कि मानो घर की दीवारें और दरवाज़े भी विलाप कर रहे थे। उन्होंने कहाः हे ईश्वर के पैग़म्बर! मेरे माता-पिता आप पर क़ुर्बान। आपकी मौत से वह रिश्ता टूट गया जो किसी और की मौत से नहीं टूटा था और वह पैग़म्बरी और ईश्वरीय संदेश का रिश्ता है। आपकी मौत का दुख हमेशा मेरे अस्तित्व में बाक़ी रहेगा और आपकी मौत के दुख के सामने सारे दुख हीन हैं।